Parc Olympique lyonnais

Parc Olympique lyonnais, også kjent som Groupama Stadium av sponsorgrunner, er et fotballstadion i Lyon. Stadionet er hjemmebanen til Olympique lyonnais, og erstattet Stade de Gerland i januar 2016. Tilskuerkapasiteten er . Det kalles også Parc OL.

Stedet for Lyons nye stadion ble valgt i 2007, men det var stor motstand mot byggingen og den kom først i gang i 2013. Den første kampen ble spilt 9. januar 2016 da Lyon slo Troyes 4-1.Euro 2016 venue by venue: France's 10 stadiums for finals bbc.co.uk Lest 9. juni 2016 (engelsk)

Stadionet er sentralt i en kompleks på 50 mål som også inneholder en ny treningsbane og hoteller. Taket er designet som en paraply og henger ut over utsiden av bygningen slik at også folk på utsiden kan stå under tak.

Det er det første større stadion i Frankrike som er eid av en fotballklubb og ikke av offentlige myndigheter eller byråd. Klubben var inspirert av Arsenal sin nye stadion som ble ferdig i 2007 og har valgt samme arkitekt.ITW - AULAS: THE ARCHITECT OF LYON'S SUCCESS www.ligue1.com Lest 9. juni 2016 (engelsk)  Klubbens president, Jean-Michel Aulas, forventer at det nye stadion skal skape inntekter på mellom 40 og 50 millioner euro det første året og at det skal bli doblet i løpet av fem år.Inside Story: Jean-Michel Aulas attempts to rebuild Lyon from within sport360.com/ Lest 9. juni 2016 (engelsk)

Et av kallenavnene på stadionet, Stade des Lumières, henspiller på de to brødrene Lumière som oppfant kinematografen i 1894 mens de bodde i Lyon.

 Større idrettsarrangementer 
 VM i fotball 
Under VM i fotball for kvinner 2019 ble stadionet brukt til begge semifinalene og finalen.

 EM i fotball 
I EM i fotball 2016 ble det spilt fire gruppekamper, en åttendedelsfinale og en semifinale på Parc Olympique Lyonnais.

 Rugby union 
Stadionet var vertskap for de to europacup-finalene i rugby union, European Rugby Champions Cup og European Rugby Challenge Cup i mai 2016.

 Referanser 

 Eksterne lenker 
 Info-side om stadion hos Populous, firmaet som designet det (en

 Stadionet på UEFA sin hjemmeside (en)

Kategori:Fotballstadioner i Frankrike
Kategori:Sport i Lyon
Kategori:Arenaer under VM i fotball for kvinner 2019
Kategori:Arenaer i Fotball-EM 2016
Kategori:Byggverk i Lyon
Kategori:Arenaer under Sommer-OL 2024